**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO AKADEMINIŲ REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

2022-02-15 Nr. ADM-95

Posėdis įvyko 2022 m. vasario 9 d. (13.00 – 14.00 val.)

Posėdžio pirmininkas Viktor Senčila, Klaipėdos miesto savivaldybės tarybos narys.

Posėdžio sekretorius Agnė Kovalenkaitė, Klaipėdos miesto savivaldybės Jaunimo ir bendruomenių reikalų koordinavimo grupės vyriausioji specialistė

Dalyvavo: Edmundas Kvederis, Rima Mickienė, Vilija Prižgintienė, Viktor Senčila, Aistė Valadkienė, Renatas Petronis, Angelė Lileikienė, Jolanta Mileškienė, Rita Vaičekauskaitė, Viktorija Giedraitienė, Arvydas Vaitkus, Ričardas Zulcas, Aistė Motekaitienė, Robertas Valantėjus;

DARBOTVARKĖ:

1. Dėl KMART veiklos ataskaitos už 2021 patvirtinimo (*pranešėjas V. Senčila);*

2. Dėl KMART veiklos plano 2022 patvirtinimo (*pranešėjas* *V. Senčila);*

3. Dėl 2022 metų studijų krypčių grupių patvirtinimo Klaipėdos miesto savivaldybės stipendijų konkursui *(pranešėja A. Kovalenkaitė)*

4. Kiti klausimai.

1.SVARSTYTA. Dėl 2021 m. KMART ataskaitos (*pranešėjas* *V. Senčila)*

Viktoras Senčila pristatė 2021 m. KMART veiklos ataskaitą. Nariai buvo informuoti, kad 2021 m. vyko 7 posėdžiai 1 iš jų buvo elektroninis.

NUTARTA. Bendru sutarimu pritarta 2021 m. KMART veiklos ataskaitai.

2. SVARSTYTA. Dėl 2022 metų KMART veiklos krypčių (*pranešėjas* *V. Senčila)*

Viktoras Senčila pristatė KMART veiklos planą 2022:

V.Senčila pasitikslino dėl Savanoriškos praktikos Klaipėdos aukštųjų mokyklų studentams rėmimo programos koncepcijos.

Rima Mickienė teigė, jog ši koncepcija nėra reikalinga, nes studentai turi apmokamos praktikos pasiūlymų.

A. Valadkienė Šis poreikis buvo išsakytas Jaunimo reikalų taryboje. Apklausę studentus matome, kad ši priemonė paskatintų studentus rinktis praktiką pagal specialybę vasaros sezonu;

R. Mickienė Jūs siūlote nemokamai atlikti praktiką ir norite įmonei mokėti pinigus.

A.Valadkienė Šiuo metu koncepcija yra kuriama ir ji bus pristatyta KMART nariams. Negaliu pasakyti tiksliai kaip atrodys ši priemonė

A. Lileikiėnė minėjo, jog praeitame posėdyje mes kalbėjome apie šią priemonę. Taip noriu paprieštarauti buvusiems pašnekovams, nes situacija tiek aukštosiose mokyklose, tiek studijų programose skirtinga. Patys studentai nori atlikti savanoriškai praktiką kad įgautų įgūdžių. Pvz. grafinio dizaino studijų studentai savanoriauja, kad įgytų įgūdžių profesinėje srityje. Mano supratimu ši iniciatyva yra labai šiuolaikiška ir pažangi ir sveikintina.

V Giedraitienė pakomentavo dėl klausimo susijusio su talentų pritraukimu. Ar kalbama apie talentingus darbuotojus ar apie studentus, nes KEPS strategijoje yra numatyti aiškūs rodikliai, kuriuos turime pritraukti tiek darbuotojų tiek studentų. Siūlau keisti pavadinimą „KEPS įgyvendinimas aukštosiose mokyklose ir miesto kontekste“. Todėl kad KMART yra tikslinga kalbėti apie studentus.

V. Senčila atsakė, jog verta kalbėti apie platesnį kontekstą, nes pvz. į VU įstojo daugiau klaipėdiečių nei į Klaipėdos aukštąsias mokyklas.

V. Giedraitienė teigė, jog yra svarbu kalbėti apie visą Lietuvą, nes nėra svarbu iš kur į Klaipėdos aukštąsias mokyklas atvyks studentai. Klausimas yra apie tai kaip į Klaipėdą pritraukti tiek studentų, kad Klaipėda augtų. V. Senčila siūlė patikslinti 4 punktą jį išdėstant taip: KEPS. Miesto priemonės pritraukiant Lietuvos ir užsienio studentus bei talentus į Klaipėdą: rezultatai ir efektyvumo didinimo iššūkiai;

Rita Vaičekauskaitė pasiteiravo kodėl reikia pristatyti stojimo duomenis Klaipėda ID. Ir kokių tiksliai duomenų reikia?

R Zulcas atsakė, kad Klaipėdos miestas startuos su rinkodarine programa, kuria bus siekiama pritraukti studentus ir talentus tik duomenu pagrindu galima formuoti tam tikrus veiksmus, todėl reikia žinoti praeitų metų situaciją.

A Motekaitienė pakomentavo, kad stojimo rezultatai turėtų būti jau apibendrinti ir visi tuos skaičius turi todėl pristatyti šiuos skaičius tikrai turėtume, kad būtų pasiektas bendras rezultatas.

NUTARTA. 2022 m. KMART veiklos kryptys patvirtintos bendru sutarimu su patikslinimais

3.SVARSTYTA: Dėl 2022 metų studijų krypčių grupių patvirtinimo Klaipėdos miesto savivaldybės stipendijų konkursui *(pranešėja A. Kovalenkaitė)*

A. Kovalenkaitė pristatė situaciją dėl Klaipėdos miesto stipendijų ir pasiteiravo ar yra pasiūlymų.

V. Prižgintienė siūlo palikti inžinerines, technologinos mokslų ir informatikos studijų kryptis.

R. Vaičekauskaite siūlo itraukti sveikatos ir socialiniu paslaugu sektorių;

R. Zulcas primena kad SMK siūlo įkurti konsorciumą ir sukurti paskatas studijuoti šios krypties studijose todėl galima būtų įtraukti ir šias sritis.

R. Mickienė teigė, jog stipendijos buvo skirtos pritraukti studentus į mažiausiai studentų norimas specialybes.

R. Petronis jei stojančių netrūksta o trūksta dirbančių tai reikia galvoti apiedarbo užmokesčio didinimą o ne remti studentus kurie po to nedirba pagal profesiją.

A. Lileikiene palaikau mintį, kad reikia atkreipti dėmesį į mažiau studentų surenkančias studijų kryptis.

Siūlomos 2022 m. studijų krypčių grupės:

1. Informatikos, Inžinerinių ir technologijų studijų krypčių grupės  - 40 stipendijų.;

2. Informatikos, Inžinerinių, technologijų, sveikatos ir socialinių mokslų studijų krypčių grupė -40 stipendijų;

Balsuota už 1 variantą – 13 balsų

Balsuota už 2 variantą – 1 balsas

NUTARTA. Patvirtinti 2022 m. Klaipėdos miesto savivaldybės stipendijų I kurso studentams prioritetines studijų krypčių grupes ir 2022 m. informatikos, Inžinerinių ir technologijų studijų krypčių grupei skirti – 40 stipendijų.

SVARSTYTA. Kiti klausimai. Dėl KMART posėdžio datos.

NUTARTA. Bendru sutarimu patvirtinta KMART posėdžio data kovo 9 d. 13:00 val.

|  |  |  |
| --- | --- | --- |
| Posėdžio pirmininkas |  | Viktor Senčila |
| Posėdžio sekretorius |  | Agnė Kovalenkaitė |